**BONYOLÍTÓI SZERZŐDÉS**

„Budapest VII. kerület, Klauzál téri park (hrsz: 34302) felújítása” tárgyában,

*annak 1. számú módosításával egységes szerkezetbe foglalva*

*(a módosítás dőlt betűvel jelezve)*

Budapest Főváros VII. kerület Erzsébetváros Önkormányzata Képviselő- testületének 291/2022. (XI.16.), *valamint …./2024. (III. 20.) határozatai alapján*

amely létrejött egyrészről

**Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6., adószám: 15735708-2-42, képviseli: Niedermüller Péter polgármester) mint megbízó (a továbbiakban: **Megbízó**),

másrészről az

**Erzsébetváros Fejlesztési és Beruházási Korlátolt Felelősségű Társaság** (székhely: 1076 Budapest, Garay u. 5. I. em. 119., cégjegyzékszám: 01-09-164125, adószám: 10740398-2-42., képviseli: *Nagy Zoltán* ügyvezető igazgató) mint megbízott (a továbbiakban: **Megbízott**)

(a továbbiakban együttesen: **Felek**) között, az alábbi feltételekkel:

1. A Megbízó megbízza a Megbízottat az 1. számú melléklet szerinti műszaki tartalomnak megfelelő, **„Budapest VII. kerület, Klauzál téri park (hrsz: 34302) felújítása”** tárgyú munka (a továbbiakban: Projekt) teljes körű lebonyolításával, ide értve különösen, de nem kizárólagosan:
   1. a vállalkozó kiválasztása érdekében a szükséges közbeszerzési eljárás lefolytatását,
   2. a nyertes vállalkozóval a vállalkozási szerződés megrendelőként történő megkötését,
   3. a vállalkozási szerződés teljesítése során a műszaki ellenőri feladatok ellátásáról való gondoskodást,
   4. a vállalkozási szerződés alapján teljesített munkálatok műszaki átadás-átvételi eljárásának lebonyolítását,
   5. a Megbízó képviseletében történő eljárást a jótállási illetve szavatossági idő alatt a garanciális- és utó-felülvizsgálati eljárásokon, illetve a jótállási/szavatossági igényérvényesítés érdekében.
2. A Felek rögzítik, hogy a Projekt kivitelezési munkáinak elvégzésére irányadó határidő: *2024. december 31. Megbízó előteljesítést elfogad.*
3. A Felek megállapodnak, hogy Megbízó a Megbízott részére az 1. pontban megjelölt – felújítási és beruházási munkákat tartalmazó – Projekt lebonyolítása során felmerült és a 4. pontban foglaltak szerint igazolt költségeket megtéríti, illetve a Megbízott bonyolítói díját megfizeti mindösszesen legfeljebb **682.677.165,- Ft + Áfa, azaz Hatszáznyolcvankettőmillió-hatszázhetvenhétezer-egyszázhatvanöt forint plusz általános forgalmi adó** **(bruttó** **867.000.000**,- Ft) értékben, az alábbiak szerint:
   1. *Megbízó a munkaterület átadását követően a 3. pont szerinti összeg 20%-ának megfelelő, 136.535.433,- Ft + Áfa (bruttó: 173.400.000,- Ft) összegű előleget 2024. január 17.-én kifizetett a Megbízott részére. Megbízott további 52.440.945,-Ft + ÁFA               (bruttó 66.600.000.-Ft) összegű előlegre jogosult a szerződés módosítás aláírásától számított 8 napon belül.* A Megbízó az előlegbekérő beérkezését követő 8 napon belül átutalja az előleg összegét a Megbízott részére a Megbízott K&H Bank Zrt. -nél vezetett 10400140-00033509-00000006 számú számlájára. *A Megbízott az előleg összegének beérkezését követően köteles előlegszámlát kiállítani. Az előleg a III. és IV. részszámlák és a (vég)számla összegéből kerül levonásra.*
   2. *A Megbízott részszámlákat az alábbiak szerint nyújthat be:*
4. *részszámla: a kivitelezés 15 %-os készültségi fokának elérésekor a Megbízott által megrendelőként kötött kivitelezési szerződés tartalékkeret nélkül számított összegének 15 %-ról, azaz nettó 79.474.276****,-****Ft+Áfa (bruttó: 100.932.331,-Ft) összegben*
5. *részszámla: a kivitelezés 30 %-os készültségi fokának elérésekor a Megbízott által megrendelőként kötött kivitelezési szerződés tartalékkeret nélkül számított összegének 15 %-ról, azaz nettó 79.474.276****,-****Ft+Áfa (bruttó: 100.932.331,-Ft) összegben*
6. *részszámla: a kivitelezés 45 %-os készültségi fokának elérésekor a Megbízott által megrendelőként kötött kivitelezési szerződés tartalékkeret nélkül számított összegének 15 %-ról, azaz nettó 79.474.276****,-****Ft+Áfa (bruttó: 100.932.331,-Ft) összegben csökkentve nettó  26 491 425,-Ft (bruttó 33.644.110,-Ft) előleg összeggel.*
7. *részszámla: a kivitelezés 60 %-os készültségi fokának elérésekor a Megbízott által megrendelőként kötött kivitelezési szerződés tartalékkeret nélkül számított összegének 15 %-ról, azaz nettó 79.474.276****,-****Ft+Áfa (bruttó: 100.932.331,-Ft) összegben csökkentve nettó  26 491 426,-Ft (bruttó 33.644.111,-Ft) előleg összeggel.*
8. *részszámla: a kivitelezés 75 %-os készültségi fokának elérésekor a Megbízott által megrendelőként kötött kivitelezési szerződés tartalékkeret nélkül számított összegének 15 %-ról, azaz nettó 79.474.276****,-****Ft+Áfa (bruttó: 100.932.331,-Ft) összegben*
9. *részszámla: a kivitelezés 90 %-os készültségi fokának elérésekor a Megbízott által megrendelőként kötött kivitelezési szerződés tartalékkeret nélkül számított összegének 15 %-ról, azaz nettó 79.474.276****,-****Ft+Áfa (bruttó: 100.932.331,-Ft) összegben.*
   1. A részszámla benyújtásának feltétele a Megbízott által megrendelőként megkötött kivitelezési szerződés alapján a Megbízott részére kiállított, fentieknek megfelelő, a Megbízott műszaki ellenőre által kifizethetőként leigazolt részszámla csatolása. Ezek hiánytalan kézhezvétele után a Megrendelő kiállítja (aláírja) a részszámlához kapcsolódó teljesítési igazolást.
   2. A Megbízó az átadott teljesítést alátámasztó dokumentációt 10 napon belül köteles felülvizsgálni, és kifogásait jelezni. A Felek megállapodnak abban, hogy amennyiben a Megbízó a megadott határidőben kifogással él, a Felek kötelesek a kifogás tárgyában egyeztetéseket folytatni és azokat a körülmények és a lehetőségek figyelembevételével haladéktalanul lezárni. A Felek rögzítik, hogy amennyiben a Megbízó a teljesítéssel kapcsolatban a megadott határidőn belül nem tesz nyilatkozatot vagy kifogást, úgy Megbízott írásban felszólítja erre.

*A Megbízott a sikeres műszaki átadás-átvételi eljárás lezárásától számított 30 napon belül köteles az előleg összegével elszámolni és a (vég)számlát kiállítani. A végszámla összege legfeljebb a 3. pontban rögzített összeg és a részszámlák összegének különbözete, csökkentve a fennmaradó előleg (nettó 135.993.527,-Ft + ÁFA = 172.711.779,-Ft) összegével.*

* 1. A Megbízott a (vég)számla összegéről 15 napos fizetési határidejű számlát jogosult kiállítani a teljesítésigazolás birtokában. A (vég)számla alapján fizetendő összeget a Megbízó a Megbízott 3.1. pontban megjelölt bankszámlaszámára történő utalással fizeti meg.
  2. A Megbízott a végszámlában számolja el a kivitelezési szerződésen kívül felmerülő költségeit, különösen a műszaki ellenőr, a közbeszerzési szakértő díját, hirdetményi díjakat.
  3. Amennyiben a Megbízott a kivitelező vállalkozóval szemben késedelmi, meghiúsulási, egyéb kötbért érvényesít, a kötbér összege az Önkormányzatot illeti meg.
  4. A Megbízott jogosult bonyolítói díjra, mely mértéke a kivitelezés értékének 2 %-a, melynek számlázása a végszámlázással együtt történik.

1. A Projekt során felmerülő költségeknek minősülnek különösen a Megbízott által a Projekt kivitelezése tárgyában kötött vállalkozási szerződés alapján felmerülő kiadások, a műszaki ellenőri díj, tervezői művezetés, a közbeszerzési eljárással kapcsolatban felmerült szakértői és hirdetményi díjak. A Projekt során felmerülő költségek megfelelő igazolásának minősül különösen a Megbízott részére kiállított számla (számlák), az azt megalapozó szerződés(ek)el, esetleges megrendelés(ek)el, továbbá a szerződés(ek), esetleges megrendelés(ek) teljesítését igazoló dokumentum(ok)kal alátámasztva, valamint a műszaki ellenőr által leigazolt átadás-átvételi jegyző-könyv eredeti példányának Megbízó részére történő bemutatása, másolat egyidejű rendelkezésre bocsátása mellett.
2. Kapcsolattartó személyek:

5.1. a Megbízó részéről teljesítésigazolás aláírására jogosult:

|  |  |
| --- | --- |
| Név: | **Dr. Jávori Péter**, Budapest Főváros VII. Kerület Erzsébetvárosi Polgármesteri Hivatal Városüzemeltetési Irodájának vezetője |
| Telefon: | +36-1/462-3225 |

A Megbízó kapcsolattartója Havassy Pál beruházási referens, tel.: 462-3165

5.2. a *Megbízott részéről:*

|  |  |
| --- | --- |
| *Név:* | ***Nagy Zoltán*** *ügyvezető* |
| *Telefon:* | *+36-20/ 489 2283* |
|  |  |

1. A jelen szerződésben nem szabályozott kérdésekben a Polgári törvénykönyvről szóló 2013. évi V. törvény rendelkezései az irányadók.
2. A Megbízott az államháztartásról szóló törvény végrehajtásáról szóló 368/2011.(XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezetnek minősül.
3. A Felek közötti jogviszony tartalmát jelen szerződésben foglaltak határozzák meg. A jelen szerződésből eredő jogvitákat a szerződő a Felek megkísérlik békés úton rendezni. Amennyiben ez 15 napon belül nem vezet eredményre, a Felek a jogvitát peres útra terelik a polgári perrendtartásról szóló 2016. évi CXXX. törvény vonatkozó rendelkezései figyelembevételével.
4. A Felek a jelen szerződést, mint akaratukkal mindenben megegyezőt az aláírására teljes jogkörrel rendelkező képviselőik útján jóváhagyólag írták alá.
5. Jelen megállapodás 4 egymással szó szerint megegyező, eredeti példányban készült, melyből 3 példány a Megbízót, 1 példány a Megbízottat illeti.

Budapest, 2024………………………

|  |  |
| --- | --- |
| ……………………………………………… | ……………………………………………… |
| **Budapest Főváros VII. kerület Erzsébetváros Önkormányzata**  **képviseletében:**  **Niedermüller Péter polgármester**  **Megbízó** | **Erzsébetváros Fejlesztési és Beruházási Korlátolt Felelősségű Társaság**  **képviseletében:**  **Nagy Zoltán ügyvezető**  **Megbízott** |

Melléklet: Kiviteli tervdokumentáció

|  |  |
| --- | --- |
| Ellenjegyezte:  ………………………  **Tóth János**  jegyző  Pénzügyi ellenjegyzés:  ……………………………. |  |

**Nemes Erzsébet**

Pénzügyi Iroda vezetője